Meisie (11) aangekla weens baba se moord
JY LEES NOU Meisie (11) aangekla weens baba se moord
'n Elfjarige voorstedelike meisie word weens moord aangekla nadat sy 'n twee maande oue baba doodgeslaan het wat by haar en haar ma geslaap het
. Dit was glo om die ma 'n ruskans te gun.
Photo of Zuri Whitehead, 2 month old who died in Wickliffe today. 11 yr old girl in custody. pic.twitter.com/o0khlSP9Bf — Kristin Volk (@Kristin_Volk) February 7, 2015
Die 11-jarige, haar ma en die babameisie, Zuri Whitehead, was op 'n rusbank op die grondverdieping toe die ma omstreeks drieuur Vrydagoggend aan die slaap raak, het Randy Ice, polisiehoof van die stad Wickliffe in die Amerikaanse deelstaat Ohio, Maandag op 'n nuuskonferensie gesê.
Die ma se dogter het haar skaars as 'n uur later wakker gemaak met die ernstig beseerde baba in haar arms. Randy het gesê die 11-jarige het die baba na die boonste verdieping geneem en toe sy weer by die trap afkom, het die baba gebloei en was haar kop kwaai opgeswel.
Die 11-jarige se ma het dadelik die nooddienste gebel, het Randy gesê. Zuri is gevlieg na 'n kindertraumasentrum in Cleveland, Ohio, waar sy gesterf het.
Die ma van die 11-jarige en Zuri se ma, Trina Whitehead, ken mekaar al ses jaar, maar is nie verwant nie, het Randy gesê. Trina het nog drie kinders en het Zuri, van Cleveland, oornag by die meisie se ma gelos om haar 'n blaaskans te gee.
Associated Press noem nie die 11-jarige of haar ma se naam nie omdat die meisie minderjarig is.
Nóg Randy nóg 'n amptenaar van die Lake County-jeughof kon 'n geval van so 'n jong moordverdagte onthou nie. Die hofadministrateur Chris Simon sê 13 is die jongste ouderdom waarop 'n kind gewoonlik by die distrik se aanhoudingsenstrum vir jeugdiges aangehou word. Die meisie is nou daar. Jeugregter Karen Lawson het aangeteken dat die meisie onskuldig pleit tydens 'n aanhoudingsverhoor op Maandag en gelas dat sy 'n verhoor word vir bevoegdheid.
Die meisie kan nie as 'n volwassene verhoor word nie. In Ohio moet 'n kind minstens 14 jaar oud wees om aan 'n hof vir volwassenes oorhandig te word. Maar 'n 11-jarige kan na 'n instelling van die departement van jeugdienste gestuur word tot hulle 21 jaar oud word.